How to – Beloved Wellness
December 18, 2017 December 17, 2017 Helene1 Comment
Ek is onlangs gevra om bietjie te skryf oor oog rome. So baie van ons is bekommerd oor veroudering veral rondom probleem areas soos die oog area.
Die lyntjies wat jy sien om die oe is meestal wat ons noem “expression lines” as gevolg van al die beweging om die oe met elke gesigsuitdrukking wat ons het! As jy lekker baie lag dan het jy dalk meer – wat mos ‘n goeie ding is! 😉
Van die lyntjies kan ook wees as gevolg van gewone veroudering – wat met ons almal gebeur. Sommige velle – veral ‘n droer vel – wys lyntjies vinniger as byvoorbeeld ‘n olierige vel. As jou vel baie “dehydrated” is sal die lyntjies ook meer sigbaar wees. Dit is een van die redes hoekom ‘n goeie vogroom oggend en aand so belangrik is!
Die hoeveelheid lyntjies wat jy het hang af van hoofsaaklik 3 dinge: Jou ouderdom, jou hoeveelheid “expressions” om die oog area en dan jou vel tipe (hoe droer hoe meer sigbaar sal die lyntjies wees).
Wanneer moet ek begin om ‘n oogroom te gebruik?
Ek stel voor jy begin sodra jy begin belangstel in ‘n meer ernstige velsorg roetine. Vir party van ons is dit middel 20’s en vir ander van ons eers so rondom 30. Begin maar net wanneer jy kan! Prevention is better than cure!
Watter tipe oogroom?
Mens kry oog gels – dit is meer vir hidrasie en om dinge soos “puffiness” en oppervlakkige baie fyn lyntjies na te kyk. Dit is nie regtig “anti-ageing” nie.
Jy sal vir jou ‘n behoorlike oog room moet aan skaf wat bedoel is om “anti-ageing” te wees. Hoe weet ek dis anti-ageing? Kyk na watter aktiewe bestandele daarin is en die konsentrasie van die aktiewe bestandele.
Watter bestandele is goed om in ‘n “anti-ageing” oogroom te he?
“Anti-oxidants”: Dit is byvoorbeeld Vitamin C, Vitamin E en ‘n hele klomp ander. Antioksidante help veroudering deur “free radicals” te neutraliseer – hulle onskadelik te maak. “Free radicals” word gevorm in die vel as gevolg van ‘n hele klomp faktore soos die son, besoedling, inflammasie ens. “Free radicals” takel die goeie selle en goed soos collagen af in die vel en veroorsaak so veroudering.
“Peptides”: Dit is bestandele wat spesifiek gemaak word om byvoorbeeld collagen te stimuleer.
“Growth Factors”: Hierdie bestandele help tipies om collagen en elastin te stimuleer en ook “cellular renewal” in die vel te stimuleer.
“Retinol”: Dit is ‘n wonderlike “anti-ageing” bestandeel, wees net bewus dat dit net in die aand aangesit kan word, stadig begin moet word en dat die vel moontlik initieel kan reageer (rooi, droog ens.)
“AHA’s” (alpha hydroxy acids): Dit is byvoorbeeld glycolic acid wat sel vernuwing kan veroorsaak en sodoende veroudering teen veg.
So my voorstel sal wees… afhangende van jou budget… as jy dit kan bekostig, koop vir jou ‘n goeie oogroom van ‘n professionele velsorg reeks wat jy by ‘n salon of dokter koop. Of kyk na ‘n goeie “department store/pharmacy” reeks en kyk bietjie watter aktiewe bestandele in hulle “anti-ageing” oog room is.
Dit is baie moeilik vir my om ‘n oog room uit te sonder… Al jou goeie velsorg reekse behoort ‘n goeie oogroom vir jou te bied. Kyk maar net na die bestandele en gaan kyk bietjie na reviews op die internet… dit behoort jou baie te help met jou besluit! Of jy kan natuurlik vir my vra om te help as jy ‘n spesifieke oor room ingedagte het 🙂